stanford-oval/wikipedia huggingface dataset:
Pocahontas
Aiheesta muualla

Kuvia tai muita tiedostoja aiheesta Pocahontas Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Katalonia  Saksa  Israel  Yhdysvallat  Japani  Tšekki  Alankomaat  Puola 
Taiteenala:  KulturNav 
Henkilöt:  Deutsche Biographie  DDB 
Muut:  SNAC  IdRef 
Pocahontas heittäytymässä Smithin päälle ja pelastamassa tämän teloitukselta. Taiteilijan näkemys, litografia vuodelta 1870.
Kuningas Powhatanin kruunaus. John Gadsby Chapmanin öljymaalaus vuodelta 1835.
Pocahontasin kastaminen kristinuskoon. John Gadsby Chapmanin teos vuodelta 1839.
Pocahontasin häät. Henry Bruecknerin teos vuodelta 1855.
Pocahontas kuningas Jaakko I:n hovissa. Richard Rummellin teos, postikortti vuodelta 1907.
Pocahontasin muistopatsas Pyhän Yrjön kirkon edessä Gravesendissä.
Elisabet II:n kunnianosoitukset

Elisabet II:n henkilökohtainen lippu
Elämänsä aikana kuningatar Elisabet II (1926–2022) sai lukuisia kunnianosoituksia useilta eri tahoilta. Lisäksi hänellä oli virkansa ja syntyperänsä vuoksi myös useita titteleitä.
Tittelit ja nimi

Kasteessa Elisabet sai nimekseen Elizabeth Alexandra Mary.
Noustessaan valtaistuimelle vuonna 1952 Elisabetilta kysyttiin, minkä nimen hän ottaisi hallitsijanimekseen. Uuden kuningattaren kerrotaan vastanneen "omani, tietenkin" (engl. "My own, of course"). Elisabetin kuoltua entinen pääministeri Boris Johnson kutsui kuningatarta Elisabet Suureksi (engl. Elizabeth the Great), mutta virallisesti lisänimeä ei ole vielä annettu. Vuonna 2013 Britanniassa alettiin kerätä nimiä aloitteeseen, jossa vaadittiin Suuri-lisänimen antamista. Aloite keräsi kuitenkin vain 9 allekirjoitusta.
Yhdistyneen kuningaskunnan kuningattarena Elisabetin virallinen titteli oli "Elisabet Toinen, Jumalan armosta Ison-Britannian ja Pohjois-Irlannin yhdistyneen kuningaskunnan sekä muiden valtakuntiensa ja alueittensa kuningatar, Kansainyhteisön pää, uskon puolustaja" (engl. Elizabeth II, by the Grace of God, of the United Kingdom of Great Britain and Northern Ireland and of her other realms and territories Queen, Head of the Commonwealth, Defender of the Faith).
Englannin kirkon ylikuvernööri (engl. Supreme Governor of the Church of England) oli yksi kuningattaren käyttämistä titteleistä, koska hallitsija on automaattisesti aina Englannin kirkon pää. Tähän viittaa myös hallitsijan tittelin viimeinen osa "uskon puolustaja".
Elisabetin valtakaudella Yhdistyneen kuningaskunnan kansallislaulu esiintyi muodossa "God Save The Queen", joka muutettiin nykyiseen muotoonsa kuningattaren kuoltua.
Tittelit ja nimi > Hallitsijan titteli Yhdistyneen kuningaskunnan ulkopuolella

Kuollessaan Elisabet oli 14 muun itsenäisen valtion valtionpäämies. Näissä maissa hänellä oli oma titteli, jota hän käytti kyseisen maan hallitsijana:
| Maa | Titteli englanniksi (ja/tai muilla kielillä) | Lähde |
| --- | --- | --- |
|  Antigua ja Barbuda | Elizabeth the Second, by the Grace of God, Queen of Antigua and Barbuda and of Her other Realms and Territories, Head of the Commonwealth |  |
|  Australia | Elizabeth the Second, by the Grace of God Queen of Australia and Her other Realms and Territories, Head of the Commonwealth |  |
|  Bahama | Elizabeth the Second, by the Grace of God, Queen of the Commonwealth of The Bahamas and of Her other Realms and Territories, Head of the Commonwealth |  |
|  Belize | Elizabeth the Second, by the Grace of God, Queen of Belize and of Her Other Realms and Territories, Head of the Commonwealth |  |
|  Grenada | Elizabeth the Second, by the Grace of God, Queen of the United Kingdom of Great Britain and Northern Ireland and of Grenada and Her other Realms and Territories, Head of the Commonwealth |  |
|  Jamaika | Elizabeth the Second, by the Grace of God of Jamaica and of Her other Realms and Territories Queen, Head of the Commonwealth |  |
|  Kanada | en.: Elizabeth the Second, by the Grace of God of the United Kingdom, Canada and Her other Realms and Territories Queen, Head of the Commonwealth, Defender of the Faith fr.: Elizabeth Deux, par la grâce de Dieu Reine du Royaume-Uni, du Canada et de ses autres royaumes et territoires, Chef du Commonwealth, Défenseur de la Foi |  |
|  Saint Kitts ja Nevis | Elizabeth the Second, by the Grace of God of Saint Christopher and Nevis Queen, Head of the Commonwealth |  |
|  Saint Lucia | Elizabeth the Second, by the Grace of God Queen of Saint Lucia and of Her other Realms and Territories, Head of the Commonwealth |  |
|  Saint Vincent ja Grenadiinit | Elizabeth the Second, by the Grace of God, Queen of Saint Vincent and the Grenadines and Her other Realms and Territories, Head of the Commonwealth |  |
|  Papua-Uusi-Guinea | Elizabeth the Second, Queen of Papua New Guinea and Her other Realms and Territories, Head of the Commonwealth |  |
|  Salomoninsaaret | Elizabeth the Second, by the Grace of God, Queen of Solomon Islands and Her other Realms and Territories, Head of the Commonwealth |  |
|  Tuvalu | Elizabeth the Second, by the Grace of God Queen of Tuvalu and of Her other Realms and Territories, Head of the Commonwealth |  |
|  Uusi-Seelanti | en.: Elizabeth the Second, by the Grace of God Queen of New Zealand and Her Other Realms and Territories, Head of the Commonwealth, Defender of the Faith mi.: Erihāpeti Te Tuarua, I te atawhai a te Atua, ko ia nei te Kuini o Aotearoa me Ērā Atu o Ōna Whenua, Rohe hoki, te Ūpoko o te Kotahitanga o Ngā Whenua i Raro i Tōna Maru, te Kaipupuri i te Mana o te Hāhi o Ingarangi |  |
Tittelit ja nimi > Muita titteleitä Yhdistyneessä kuningaskunnassa

| Maa/ alue | Titteli englanniksi (ja/tai muilla kielillä) | Huom>  | Lähde |
| --- | --- | --- | --- |
|  Gibraltar | Queen of Gibraltar |  |  |
|  Guernsey | Duke of Normandy |  |  |
|  Mansaari | Lord of Mann |  |  |
|  Jersey | Duke of Normandy |  |  |
|  Lancasterin herttuakunta | Lancasterin herttua |  |  |
|  Englanti | Seigneur of the Swans |  |  |
|  Skotlanti | Queen of Scots |  |  |
|  Wales | Bard Elizabeth O Windsor | Menetti tittelin vuonna 2019, koska ei osaa kymriä |  |
Tittelit ja nimi > Muita, pääsääntöisesti epävirallisia, titteleitä

| Maa/ alue | Titteli englanniksi ja/tai muilla kielillä | Lähde |
| --- | --- | --- |
|  Brittiläinen Hongkong | Boss Lady (kiin.: 事頭婆; Jyutping: si6 tau4 po4) |  |
|  Venäjä | Liza-mamma (ven. баба Лиза, baba Liza) |  |
|  Nebraska | Admiral in the Great Navy of the State of Nebraska |  |
|  Jamaika | jam.: Missis Queen |  |
|  Papua-Uusi-Guinea | tpi.: Mama belong big family |  |
|  Rhodesia ja Njassamaa | Great White Mother of Africa |  |
|  Yhdistynyt kuningaskunta | Princess Auto Mechanic |  |
|  Yhdistynyt kuningaskunta | The World's Sweetheart |  |
Kansainyhteisön ritarikunnat > Yhdistynyt kuningaskunta

Yhdistyneen kuningaskunnan hallitsijana Elisabet II oli seuraavien brittiläisten ritarikuntien suurmestari:
Sukkanauharitarikunta
Ohdakkeen ritarikunta
Bathin ritarikunta
Ansioritarikunta
Pyhän Mikaelin ja Pyhän Yrjön ritarikunta
Royal Victorian Order
Distinguished Service Order
Brittiläisen imperiumin ritarikunta
Imperial Service Order
Kunniaritarien ritarikunta
Pyhän Johanneksen ritarikunta
Pyhän Patrikin ritarikunta (uinuva)
Intian tähden ritarikunta (uinuva)
Intian keisarikunnan ritarikunta (uinuva)
Intian kruunun ritarikunta (uinuva)
Kansainyhteisön ritarikunnat > Muu Kansainyhteisö

Order of Canada (Kanada)
Kanadan sotilasansioiden ritarikunta (Kanada)
Australian ritarikunta (Australia)
Kuningattaren palveluksen ritarikunta (Uusi-Seelanti)
Uuden-Seelannin ritarikunta (Uusi-Seelanti)
Uuden-Seelannin ansioritarikunta (Uusi-Seelanti)
Saint Lucian ritarikunta (Saint Lucia)
Melanesian tähden ritarikunta (Papua-Uusi-Guinea)
Logohun ritarikunta (Papua-Uusi-Guinea)
Tuvalun ansioritarikunta (Tuvalu)
Muita kunnianosoituksia

Kesäkuussa 2022 Canterburyn arkkipiispa myönsi kuningattarelle Canterburyn ristin kiitoksena tämän palveluksesta Englannin kirkon ylimpänä johtajana.
Fédération équestre internationale myönsi kuningattarelle Lifetime Achievement Award -tunnustuksen elämäntyöstään hevosurheilun saralla.
Seuraavat ulkomaalaiset kaupungit ovat myöntäneet kuningattarelle kaupungin avaimen (engl. Freedom of the City): Philadelphia, Long Beach ja Madrid.
Elisabet II:lle myönnettiin kunniatohtorin arvo seuraavissa yliopistoissa:
Oxfordin yliopisto (1948)
Edinburghin yliopisto (1949)
Lontoon yliopisto (1946)
Walesin yliopisto (1949)
Markus Ekholm

| Markus Ekholm |
| --- | --- |
 Markus Ekholm.
Näyttelijä(t):  Andrei Sandberg
Kesto:  1999–2002
Ensi- esiintyminen:  Osa 1: Pihlajakadun asukkaat kokevat järkytyksen (25. tammikuuta 1999)
Viimeinen esiintyminen:  Osa 630: Ujous on ihastuneen Inkan kompastuskivi (27. syyskuuta 2002)
Henkilötiedot
Koko nimi:  Markus Erik Ekholm
Status:  kuollut
Ammatti:  yrittäjä
Sukupuoli:  mies
Kotipaikka:  Helsinki
Kuolinsyy:  huumeiden yliannostus
Suhteet
Vanhemmat:  Erik Ekholm (kuollut) Karin Ekholm
Sisarukset:  Aki Nikkinen (velipuoli)
Puoliso(t):  Elina Taalasmaa (ex-aviovaimo)
Tädit ja sedät:  Kristofer Gyllendorff (eno) Johan Ekholm (setä) Lars Ekholm (setä)
Sisarusten lapset:  Alissa Nikkinen (velipuolen tytär)
Serkut:  Henrik Ekholm Erika Ekholm
Infobox OKVirheellinen NIMI-arvo: 
Markus Ekholm sarjan ensimmäisessä jaksossa vuonna 1999.
Markus Erik Ekholm (s. 1973) oli kuvitteellinen hahmo televisiosarjassa Salatut elämät, jossa häntä näytteli Andrei Sandberg. Hän esiintyi sarjassa vuosina 1999–2002 ollen yksi alkuperäisistä henkilöistä. Markus nähtiin Salattujen elämien tv-oheissarjassa nimeltä Pihlajasatu kesällä 2018.
Perhe ja tausta

Markuksen perheeseen kuuluivat isä Erik ja äiti Karin. Myöhemmin paljastui, että Aki Nikkinen on hänen velipuolensa, sillä hän on Erikin avioton lapsi. Markus oli suomenruotsalainen.
Markus kuului erittäin varakkaaseen sukuun. Hänen äitinsä kuului varakkaaseen Gyllendorfien sukuun ja hänen isänsä pääsi näihin rahoihin käsiksi avioliittonsa kautta. Erik halusi kuitenkin saavuttaa myös itse jotain ja johti suurta Ekholm Enterprises -yhtiötä kasvattamalla samalla suvun omaisuutta. Erikin veli, Johan Ekholm, oli varatuomari. Karinin veli, Kristofer Gyllendorff, johti suurta sijoitusalan yritystä, jonka työntekijöihin kuului jonkin aikaa myös Markuksen tuttu, Toni Veijalainen. Markus asui lapsena Tammisaaressa.
Elämä Pihlajakadulla

Yhdessä Aki Nikkisen kanssa Markus perusti Barbaari-kahvilan sekä myöhemmin yökerho Geelin.
Markus rakastui Pihlajakadulla asuvaan juristiin Laura Kivirantaan, mutta heidän suhteensa ei edennyt pitkään aikaan, vaikka molemmat olivat kiinnostuneita toisistaan. Laura pelkäsi sitoutumista. Lauran pomo Taisto Ruukki ja hänen vaimonsa, Riitta, olivat saaneet käsityksen, että Markus ja Laura seurustelevat, jolloin Markus ja Laura esittivät seurustelevansa. Esitys johti lopulta siihen, että Ruukit alkoivat valmistella Lauran ja Markuksen häitä. Laura kuitenkin sai häävalmistelut loppumaan valehtemalla Markuksen sekaantuneen muun muassa rahanpesuun ja huumekauppaan.
Kesti kauan ennen kuin Lauran ja Markuksen suhde alkoi kunnolla. Suhde kuitenkin loppui ja Markus alkoi seurustella Elina Taalasmaan kanssa, jonka kanssa hänellä oli ollut jo aikaisemmin säpinää. Suhde johti lopulta avioliittoon, mutta päättyi hyvin pian häiden jälkeen Markuksen kuolemaan. Heidän avioliittonsa oli vaakalaudalla Elinan saadessa tietää Markuksen huumausaineiden käytöstä. Välillä he elivät vähän aikaa asumuseron tapaisesti, mutta palasivat lopulta yhteen. He olivat lähdössä häämatkalle Roomaan, mutta Markus kuoli lentokoneeseen noustuaan sydänkohtaukseen, joka oli seurauksena huumeiden yliannostuksesta.
Mustatetra

| Mustatetra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Tetrakalat Characiformes
Heimo::  Tetrat Characidae
Suku::  Gymnocorymbus
Laji::  ternetzi
Kaksiosainen nimi
 Gymnocorymbus ternetzi  (Boulenger, 1895) 
Katso myös
   Mustatetra Wikispeciesissä   Mustatetra Commonsissa 
Infobox OKNimi-testi OK: 
Mustatetra (Gymnocorymbus ternetzi) on eteläamerikkalainen tetrojen heimoon kuuluva kala, joka on myös suosittu ja melko helppohoitoinen akvaariokalana.
Koko ja ulkonäkö

Mustatetra on mustavalkoraitainen tetra. Useimpien sukulaistensa tavoin se on sivuilta litistynyt parvikala. Mustatetra on yleensä nuorempana tummemman värinen ja väri hiipuu vanhempana. Se voi elää jopa kahdeksanvuotiaaksi. Naaraat tunnistaa siitä, että niiden evät myötäilevät niiden alavatsaa, kun taas koiraiden evät ovat isommat. Kutevan naaraan huomaa sen pulleasta mahasta.
Alkuperä

Mustatetra kuuluu eteläamerikkalaisiin tetrakaloihin. Mustatetra on kotoisin Paraguay-joelta, enimmäkseen Bolivian alueelta.
Käyttäytyminen ja lisääntyminen

Mustatetraa on helppo viljellä. Laji uiskentelee akvaarion keskikerroksessa, josta yksilöt voivat myös varata pieniä reviireitä itselleen. Viljely onnistuu hyvin, kun kaloille tarjoaa vaihtelevaa ruokaa ja pitää lämpötilan noin 26 °C:ssa. Mustatetra on parvikala. Koska mustatetra on isommanpuoleinen tetra, riittää parveksi 7–10 yksilöä. Akvaarion minimikoko sata litraa.
Vesiolot ja ravinto

Mustatetrat viihtyvät luonnossa vesissä, joissa on paljon kasvillisuutta ja juurakoita. Siksi ne viihtyvät akvaario-oloissakin paremmin, kun niille suodaan vastaavanlaisia piilopaikkoja. Mustatetralle kelpaa kaikenlainen ruoka. Mustatetran suosikkiruokaa ovat elävät hyttyset.
Valandin taidekorkeakoulu

Valandhuset, jossa koulu toimi vuosina 1886–1923.
Valandin taidekorkeakoulu (ruots. Konsthögskolan Valand) oli Ruotsin Göteborgissa vuosina 1865–2012 toiminut kuvataideoppilaitos. Vuonna 2012 se yhdistyi kolmen muun taidekoulun kanssa Valandin akatemiaksi, joka puolestaan 2020 liitettiin yhteen Göteborgin yliopiston alaisen muotoilu- ja taidekäsityökorkeakoulu HDK:n kanssa.
Valandin taidekorkeakoulu perustettiin alun perin nimellä Göteborgs musei ritskola (Göteborgin museon piirustuskoulu). Sitä alettiin kutsua Valandiksi sen muutettua vuonna 1886 Valandin taloon. Koulu valtiollistettiin vuonna 1977, jolloin siitä tuli yksi maan neljästä taidekorkeakoulusta. Vuosina 1950–1970 se toimi Guldhedenin kaupunginosassa ja sen jälkeen Lindholmenissa, kunnes se 1996 muutti takaisin kaupungin keskustaan.
Aiheesta muualla

HDK-Valand (englanniksi) (ruotsiksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Yhdysvallat
Clivus Scauri

Clivus Scauria ja Santi Giovanni e Paolo -basilikakirkon kaaria.
Clivus Scauri oli antiikin aikainen katu Rooman kaupungissa Italiassa. Se nousi Palatiumin ja Caeliuksen välisestä notkelmasta ja kulki itään kohti viimeksi mainitun kukkulan huippua.
Historia

Clivus Scaurin nimi esiintyy ainoastaan jälkiklassisissa asiakirjoissa sekä useissa 900-luvun asiakirjoissa, mutta se on todennäköisesti antiikin aikainen ja saattaa olla sama kuin eräässä piirtokirjoituksessa mainittu Vicus Scauri. On esitetty arveluja, että Vicus trium ararum, joka mainitaan Capitoliumilta löydetyssä piirtokirjoituksessa sekä eräässä omistuskirjoituksessa, joka on löydetty San Gregorio al Celio -kirkon edustalta, saattoi olla tämän kadun alemman osan toinen nimi.
Reitti ja löydökset

Clivus Scauri erkani Via triumphalikseksi kutsutusta kadusta, joka yhdisti Colosseumin ja Circus maximuksen. Risteys oli hieman pohjoiseen Septizoniumista, nykyisen San Gregorio al Celion kohdalta. Katu nousi ylös Caeliuksen länsirinnettä ja päättyi Dolabellan ja Silanuksen kaarelle eli uudelleenrakennetulle Serviuksen muurin Porta Caelimontanalle. Näin katu näyttää yleisesti ottaen vastanneen nykyisiä Clivo di Scauro (aiempi Via di Santi Giovanni e Paolo) ja Via di San Paolo della Croce -katuja. Serviuksen muurin ulkopuolella katua jatkoi Via Caelimontana.
Kadun päällyskiveyksestä on säilynyt vähäisiä osia nykyisten Santi Giovanni e Paolo -basilikakirkon ja San Tommaso in Formis -kirkon lähellä.
Aiheesta muualla

Kuvia tai muita tiedostoja aiheesta Clivus Scauri Wikimedia Commonsissa
Missouri

Missouri on Yhdysvaltain osavaltio Keskilännessä. Osavaltiossa on asukkaita hieman yli 6 miljoonaa. Osavaltion nimi tulee Missourijoesta. Osavaltion pääkaupunki on Jefferson City ja suurin kaupunki on Kansas City. Toiseksi suurin kaupunki on St. Louis.
Maantiede

Missourin naapurit ovat pohjoisessa Iowa, idässä Mississippijoen takana Illinois, Kentucky ja Tennessee, etelässä Arkansas ja lännessä Oklahoma ja Kansas sekä Missourijoen takana Nebraska.
Missourijoen pohjoispuolen tasangot ulottuvat Iowaan, Nebraskaan ja Kansasiin. Kukkulat ovat jälkiä jääkaudesta. Joen eteläpuolella levittäytyy Ozarkylänkö, joka ulottuu Arkansas'han ja Oklahomaan. Osavaltion eteläosan Ozarkvuoret ulottuvat myös Arkansasiin.
Kaakkoisosa osavaltiosta on Mississippin tulvahietaa, joka on myös hedelmällistä viljelymaata. Pelloilla kasvatetaan puuvillaa ja riisiä.
Vaikka Missouri on nykyään Keskilänttä, sitä pidettiin ennen etelävaltiona: Hannibalin kaupungissa kasvanut Mark Twain sanoi varttuneensa "Etelässä".
Vuoden kuumin kuukausi on heinäkuu, jolloin keskimääräinen ylin lämpötila Kansas Cityssä on noin 32,3 astetta. Keskimääräinen alin on pakkasen puolella joulukuusta helmikuuhun, kylmimmillään tammikuussa −5,3 astetta.
Historia

Missourin halki virtaa kaksi suurta vesiväylää, Mississippi osavaltion itärajalla ja Missouri, joka kiemurtelee koko osavaltion poikki. Niitä pitkin kuljetettiin varusteita länteen eteneville uudisraivaajille, joten Missourin maataloustuotteilla oli hyvät markkinat ja joenvarsikaupungit kukoistivat. Myöhemmin rautatiet ovat osittain korvanneet jokiliikenteen, mutta edelleen Missouri on tärkeä liikenteen solmukohta.
Missourin alue ostettiin Yhdysvalloille Ranskalta vuonna 1803 osana suurta maakauppaa, ja siitä tuli osavaltio 1821. Sisällissodan aikana missourilaisista osa oli Unionin ja osa etelävaltioiden puolella.
Hallinto ja politiikka

Missourin lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 34 jäsentä, alahuoneessa eli edustajainkokouksessa on 163 jäsentä. Alahuoneen jäsenet valitaan kahdeksi vuodeksi, senaattorit neljäksi vuodeksi kerrallaan.
Osavaltio on jaettu 115 piirikuntaan.
Missourilla oli 2000-luvulle asti maine vaa’ankieliosavaltiona, mutta sittemmin siitä on tullut luotettavan republikaaninen osavaltio. Demokraattien vahvuus osavaltiossa on keskittynyt lähinnä St. Louisiin ja Kansas Cityyn ja niiden ympäristöön.
Kuolemanrangaistus on käytössä Missourissa. Vuoden 1976 jälkeen osavaltio on teloittanut 91 vankia. Viimeisin teloitus suoritettiin lokakuussa 2021.
Talous

Missourin bruttokansantuote vuonna 2010 oli 244 miljardia dollaria. Se oli Yhdysvaltojen osavaltioista 22. tilalla.
Missourin maatalouden tärkeimmät tuotteet ovat soijapavut, nautakarja, maissi, siat ja meijerituotteet. Teollisuuden aloista tuottavimpia ovat kulkuneuvojen valmistus ja elintarvikkeiden jalostus. Kaivoksista saadaan lyijyä, kivihiiltä ja kalkkikiveä.
Missourin suurimmat työnantajat ovat kaksi sairaalaa ja kaksi yliopistoa. Niitä seuraavat ohjelmistoalan Cerner, sijoitusneuvontayhtiö Wells Fargo Advisors, lahjatavarayritys Corizon ja talousalan H&R Block.
Missourissa on kaikkiaan 32 lentoasemaa. Suurimmat niistä ovat Lambert-St. Louisin kansainvälinen lentoasema ja Kansas Cityn kansainvälinen lentoasema. Satamia on kymmenen, suurimmat niistä Boonvillessä, Kansas Cityssä ja St. Louisissa.
Väestö

Missourin asukasluku vuonna 2010 oli 5 988 927. Osavaltion pääkaupunki on Jefferson City. Suurin kaupunki on Kansas City (noin 451 000 asukasta vuonna 2008) ja suurin metropolialue St. Louis. Itse St. Louisin kaupungissa on 354 000 asukasta. Muita suuria kaupunkeja ovat Springfield (156 000), Independence (110 000) ja Columbia (100 000).
Missourin yliopistolla on kampukset Columbiassa, Kansas Cityssä, St. Louisissa ja Rollassa.
Kulttuuri

Mark Twain on Missourin kirjallisuuden tunnetuin hahmo. T. S. Eliot kasvoi St. Louisissa, vaikka hän asui aikuisena Englannissa.
St. Louisissa on Eero Saarisen suunnittelema Gateway Arch.
Urheilu

Vuoden 1904 olympialaiset järjestettiin Missourin St. Louisissa.
Osavaltiossa on useita ammattilaisjoukkueita: baseballissa Kansas City Royals ja St. Louis Cardinals, amerikkalaisessa jalkapallossa Kansas City Chiefs, jääkiekossa St. Louis Blues, jalkapallossa Sporting Kansas City ja tenniksessä Springfield Lasers.
Aiheesta muualla

Kuvia tai muita tiedostoja aiheesta Missouri Wikimedia Commonsissa
Missourin hallinnon verkkosivut (Arkistoitu – Internet Archive)
Missourin viralliset matkailusivut
| n k  Yhdysvaltain hallinnolliset alueet |
| --- | --- | --- |
| Osavaltiot |  Alabama  Alaska  Arizona  Arkansas  Colorado  Connecticut  Delaware  Etelä-Carolina  Etelä-Dakota  Florida  Georgia  Havaiji  Idaho  Illinois  Indiana  Iowa  Kalifornia  Kansas  Kentucky  Louisiana  Länsi-Virginia  Maine  Maryland  Massachusetts  Michigan  Minnesota  Mississippi  Missouri  Montana  Nebraska  Nevada  New Hampshire  New Jersey  New Mexico  New York  Ohio  Oklahoma  Oregon  Pennsylvania  Pohjois-Carolina  Pohjois-Dakota  Rhode Island  Texas  Tennessee  Utah  Vermont  Virginia  Washington  Wisconsin  Wyoming  |  |
| Liittopiiri |  Washington (DC)  |  |
| Saarialueet |  Amerikan Samoa  Guam  Pohjois-Mariaanit  Puerto Rico  Yhdysvaltain Neitsytsaaret  |  |
| Erillisalueet |  Bajo Nuevo ja Serranilla kiistanalaisia  Bakerinsaari  Howlandinsaari  Jarvis  Johnstonin atolli  Kingmanin riutta  Midwaysaaret  Navassa  Palmyran atolli  Wakensaari  |  |
 luettelo Yhdysvaltain osavaltioista ja territorioista  intiaanireservaatti 
Missouri-jokea Rocheportin kaupungissa.
Osavaltion parlamenttitalo.
Erja Lyytinen

| Erja Lyytinen |
| --- | --- |
 Erja Lyytinen Otava Happy Jazzissa 2007
Henkilötiedot
Syntynyt: 7. heinäkuuta 1976 (ikä 48) Kuopio, Suomi
Ammatti:  kitaristi, laulaja-lauluntekijä
Muusikko
Laulukielet:  englanti
Aktiivisena:  1999–
Tyylilajit:  blues, rock
Soittimet:  kitara
Levy-yhtiöt:  Ruf
Aiheesta muualla
Kotisivut
  [ Muokkaa Wikidatassa ] [ ohje ]  
Erja Anneli Lyytinen (s. 7. heinäkuuta 1976 Kuopio) on suomalainen blueskitaristi, laulaja ja lauluntekijä.
Lyytinen oli ensimmäinen Sibelius-Akatemiassa sähkökitaraa pääaineenaan opiskellut nainen ja hän valmistui sieltä vuonna 2010 musiikin maisteriksi. Opinnäytteensä hän teki Son Housen delta-soittotyylistä. Uransa aikana Lyytinen on toiminut lämmittelyesiintyjänä muun muassa Robert Plantille, Tom Jonesille ja Carlos Santanalle. Näiden lisäksi hän on esiintynyt Joe Bonamassan, Sonny Landrethin, Jennifer Battenin ja Carlos Santanan kanssa.
Vuonna 2017 Lyytinen valittiin ”Vuoden parhaaksi blues-kitaristiksi” European Blues Awards -äänestyksessä. Vuoden 2019 marraskuussa hän sijoittui Guitar World -lehden ”Maailman parhaat blueskitaristit” -äänestyksessä sijalle 14.